text: Els hotels de Sitges regalen nits als treballadors del Clínic - L'Eco de Sitges
  El Passeig de la Ribera, buit, pocs dies després de l'inici del confinament
  El sector hoteler de la vila, un dels més castigats per la crisi sanitària i que dona pràcticament per perduda gran part de la temporada estival, ha volgut fer un gran reconeixement als treballadors de l'Hospital Clínic de Barcelona, un referent en la investigació per lluitar contra la Covid-19, i regala al personal de l'hospital 1.200 nits d'hotel. «Volem convertir els aplaudiments de les 20 hores en estades pel personal dels centres sanitaris que estan lluitant en primera fila per ajudar que tots sortim d'aquesta pandèmia», comenten des del sector.
  Els hotelers remarquen que volen actuar amb solidaritat amb el personal sanitari perquè consideren que els treballadors s'han convertit en herois anònims durant la pandèmia del coronavirus i asseguren que la situació excepcional els ha fet assumir enormes riscos i per això els hi volen agrair. Pràcticament la totalitat d'hotels de Sitges s'hi han adherit, i els restauradors de també es volen sumar a aquesta magnífica iniciativa i estan acabant d'establir les bases per poder realitzar una proposició semblant.